section_heading: Prvi umjetni satelit
paragraph_text: Dne 21. veljače 1990. službeno je otvorena nova brazilska lansirna baza Alcantara (CLA), vrijedna 470 milijuna američkih dolara. Smještena je samo 2,17 ° južno od ekvatora, što je uz europsku GSC, smještenu nešto sjevernije (5,14 °), čini najpoželjnijom lansirnom bazom za lansiranje geostacionarnih satelita na svijetu. Dne 9. veljače 1993., Brazil je razvio i uz pomoć američke rakete Pegasus lansirao svoj prvi potpuno brazilski satelit SCD-1, namijenjen prikupljanju podataka o okolišu. Također, 1991. i 1994. sklopio je sporazum s Kinom o zajedničkom razvoju i korištenju dva CBERS satelita za prikupljanje podataka o zemaljskim resursima (poljoprivreda, geologija, hidrologija i okoliš).